is 'n bekende en ervare joernalis en rubriekskrywer. Sy dien op die direksies van verskeie Afrikaanse kunstefeeste.
Die verwagting was dat die praatfees wat as die Afrikaanse Taalberaad verdoesel was (25-27 Augustus op Stellenbosch), 'n strategie vir Afrikaans vorentoe sou bepraat, beding en besluit.
Nou moet jy vra: Het die indaba 'n muis gebaar, of 'n beer? Nie een van die twee nie, maar wel is 'n paar striemende waarhede gepraat , 'n paar ontstellende feite uitgelig en die finale woord lank nie gespreek nie, nog minder die knellendste vraagstuk van alles: Wie gaan die geld uithaal, want om te oorleef moet jy kan betaal. Skokkend bly ook die feit dat navorsing van kommunikasiekundige Eliria Bornman getoon het dat Afrikaners die hoogste op die lys is van mense wat in die nabye toekoms wil of gaan emigreer (m�t hulle geld).
Dat die taalberaad plaasgevind het, was glo 'n wonder gods as jy moet oordeel hoeveel kere die organiseerders laat weet het toe hard hulle gewerk het en hoeveel geld alles gekos het (nie vir my duidelik wie almal ingetjip het tie). En dit was 'n aardige klomp NAME wat in die Bloemhof- en Paul Roos-sale ingesit het. Taalindoenas soos prof Vic Webb, Neville Alexander, Karel Prinsloo en 'n uitgelese falanks akademici, ouer wordende turke (lyk my uit die Groep 63-dae), jonger turke, taalvroue, wittes, bruines en 'n gawe handvol swartes.
Spies, op die been, beweer dat van Anton Prinsloo weg is van RSG, gebruik niemand meer die u-vorm nie. Ook wil sy weet wat is daar op RSG vir h��r, 'n has-been (I kid you not, sy h�t ges� "has-been"!).
In die sessie oor veeltaligheid het die gewese NP-LP Adriaan van Niekerk aangeraai dat die Afrikaners 'n pleitbesorger in die parlement moet kry. Daar was nie veel geesdrif vir hierdie voorstel nie.
Interessant genoeg is prof Brink se eie instelling, soos die ander Afrikaanse Universiteit van Noordwes, nie juis 'n uitblinker op die gebied van andertalige bevordering nie. Wel word van die ander tale gedoseer, maar wat word gedoen om 'n taal soos Xhosa byvoorbeeld so te ontwikkel dat dit heeltemal tereg sal kom in die ho�r funksies?
Moedertaalonderwys was 'n sine qua non. Filosoof Johann Rossouw het 'n geldige projek voorgestel dat 'n Xhosasprekende skool wel van graad 1 tot matriek in moedertaalonderrig moet word (maar die ou duiwel het weer kop uitgesteek: wie gaan betaal?).
Die strydlustigheid en die dikwels patroniserende aard van Afrikaanssprekendes teenoor ander blyk 'n heel algemene verskynsel te wees. Taalpraktisyn Gerrit Brand sien dit as 'n bewese vervreemding tussen wit en bruin. In Eliria Bornman se voorlegging bevind sy dat wit Afrkaners van alle groepe die meeste aan taal en ras gebonde bly. Dus is die aanvaarding van diversiteit nie so maklik nie.
Oor tien jaar moet almal in die land 'n swart taal kan praat, s� Zanele Mbunde van die Oos-Kaap pront - dis skandalig om een taal oor 'n ander te bevoordeel. Sy s� ook terloops dat daar meer Afrikaanse woorde in Xhosa is as Engelse woorde.
Opvallend, toe, dat die bruin sprekers beslis nie die Engfrikaans gebruik het wat algemeen onder jong Afrikaners gehoor word nie. Ivor Price, 'n jong (bruin) joernalis, wys juis op die "normale" taalgebruik van baie jong bruinmense, maar hy vra ook dat die taalvariante van Afrikaans (hy noem dit dialekte) in die media gebruik word, soos die werk van skrywers Peter Snyders en Charles Johansen.
Op ernstiger en ontstellende noot wys Wyngaard op 'n houdingsverskil: terwyl Alan Boesak nog nie vergewe word nie, hoewel hy reeds sy straf uitgedien het, word van Charmaine Phillps ('n veroordeelde moordenares) byna 'n heldin van gemaak na haar vrylating.